17.1.2022
EL
Επίσημη Εφημερίδα της Ευρωπαϊκής Ένωσης
C 24/19
Διάδικοι στην υπόθεση της κύριας δίκης Εκκαλούσα: Taxi Horn Tours BV Αντίδικοι: Gemeente Weert, Gemeente Nederweert, Touringcars VOF
Προδικαστικά ερωτήματα 1.
Όταν πρόσωπα (φυσικά και/ή νομικά πρόσωπα) που συνεργάζονται έχουν κοινή επιχείρηση (εν προκειμένω υπό μορφή ομόρρυθμης εταιρίας), — πρέπει τότε καθένα από τα πρόσωπα που συνεργάζονται να προσκομίσει χωριστό Ευρωπαϊκό Ενιαίο Έγγραφο Συμβάσεως, ή — πρέπει καθένα από τα πρόσωπα που συνεργάζονται και η κοινή επιχείρησή τους να προσκομίσουν χωριστό Ευρωπαϊκό Ενιαίο Έγγραφο Συμβάσεως, ή — πρέπει μόνον η κοινή επιχείρηση να προσκομίσει Ευρωπαϊκό Ενιαίο Έγγραφο Συμβάσεως; 2.
Έχει συναφώς σημασία — το αν η κοινή επιχείρηση είναι προσωρινή ή μη προσωρινή (διαρκής) επιχείρηση, — το ότι τα πρόσωπα που συνεργάζονται είναι τα ίδια επιχειρηματίες, — το ότι τα πρόσωπα που συνεργάζονται εκμεταλλεύονται τις δικές τους επιχειρήσεις, οι οποίες είναι παρόμοιες με την κοινή επιχείρηση ή, εν πάση περιπτώσει, δραστηριοποιούνται στην ίδια αγορά, — το ότι η κοινή επιχείρηση δεν είναι νομικό πρόσωπο, — το ότι η κοινή επιχείρηση μπορεί πάντως να έχει χωριστή (από την περιουσία των εταίρων) περιουσία (με την οποία ευθύνεται), — το αν, κατά το εθνικό δίκαιο, η κοινή επιχείρηση έχει την εξουσία να εκπροσωπεί τα συνεργαζόμενα πρόσωπα κατά την απάντηση των ερωτήσεων του Ευρωπαϊκού Ενιαίου Εγγράφου Συμβάσεως, — το ότι, κατά το εθνικό δίκαιο, στην περίπτωση ομόρρυθμης εταιρίας, οι εταίροι αναλαμβάνουν τις υποχρεώσεις που απορρέουν από τη δημόσια σύμβαση και είναι αλληλεγγύως και εις ολόκληρον υπεύθυνοι για την εκπλήρωση των υποχρεώσεων αυτών (και, επομένως, όχι η ίδια η ομόρρυθμη εταιρία); 3.
Σε περίπτωση που, από τους μνημονευόμενους στο ερώτημα 2 παράγοντες, ασκούν επιρροή περισσότεροι του ενός, πώς συνδέονται τότε οι παράγοντες αυτοί μεταξύ τους; Είναι ορισμένοι παράγοντες σημαντικότεροι από άλλους ή ακόμη και καθοριστικοί; 4.
Στο πλαίσιο κοινής επιχειρήσεως, ορθώς απαιτείται εν πάση περιπτώσει χωριστό Ευρωπαϊκό Ενιαίο Έγγραφο Συμβάσεως από συνεργαζόμενο πρόσωπο, όταν για την εκτέλεση της συμβάσεως πρόκειται να χρησιμοποιηθούν (επίσης) μέσα που ανήκουν στην επιχείρηση την οποία εκμεταλλεύεται το ίδιο το πρόσωπο αυτό (όπως προσωπικό και υλικοτεχνικά μέσα); 5.
Πρέπει η κοινή επιχείρηση να πληροί ορισμένες προϋποθέσεις ώστε να μπορεί να θεωρηθεί ως ένας μόνον οικονομικός φορέας; Σε περίπτωση καταφατικής απαντήσεως, ποιες είναι οι εν λόγω προϋποθέσεις;
Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 18 Οκτωβρίου 2021 — K.R. κατά Staatssecretaris van Justitie en Veiligheid (Υπόθεση C-637/21) (2022/C 24/25) Γλώσσα διαδικασίας: η ολλανδική Αιτούν δικαστήριο Raad van State